Naziv obveznika: **OSNOVNA ŠKOLA IVAN MEŠTROVIĆ**

RKP broj: **10292**

# OIB: 97644096978

Adresa obveznika: **Istrev 2, Drenovci**

Razina: **31 PRORAČUNSKI KORISNIK JEDINICE LOKALNE I PODRUČNE SAMOUPRAVE**

Šifra djelatnosti : **8520 OSNOVNO OBRAZOVANJE,**

Razdjel: **NEMA RAZDJELA**

Šifra županije: **16 VUKOVARSKO-SRIJEMSKA ŽUPANIJA**

Šifra grada/općine: **92**

Oznaka razdoblja: **2018-12**

**BILJEŠKE ZA OŠ»IVAN MEŠTROVIĆ»DRENOVCI**

**UZ FINANCIJSKE IZVJEŠTAJE ZA RAZDOBLJE**

**01.01.2018.- 31.12.2018.g**

Osnovna škola «Ivan Meštrović» Drenovci provodi program osnovnoškolskog obrazovanja koji je obvezan za svu djecu u Republici Hrvatskoj. Nastava se održava u jednoj školskoj zgradi. Škola radi u jednoj smjeni. Izborna, dodatna nastava i izvannastavne aktivnosti se odvijaju najvećim dijelom poslije redovne nastave. Materijalni uvjeti rada su vrlo dobri, učionice su dobro opremljene i u dobrom stanju. Sve aktivnosti u školi se izvode prema Nastavnom planu i programu za osnovnu školu, koje je donijelo Ministarstvo znanosti, obrazovanja, i Godišnjem planu i programu rada škole te Školskom kurikulumu OŠ “Ivan Meštrović“ Drenovci. Osnovna škola „Ivan Meštrović“ Drenovci vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu ,odgovorna osoba za potpisivanje i predaju financijskih izvještaja je ravnateljica škole Marijana Raguž.

1. **Bilješke uz izvještaj o prihodima i rashodima, primicima i izdacima-Obrazac PR-RAS**

**Bilješka broj 1**

**AOP 057 Pomoći od izvanproračunskih korisnika**

Na računu 63414 Tekuće pomoći od HZZ-a evidentirani su prihodi od Hrvatskog zavoda za zapošljavanje u iznosu od 20.297,00 kn za osobe koje se nalaze na stručnom usavršavanju bez zasnivanja radnog odnosa jer smo u 2018.godini primili 2 osobe na stručno usavršavanje.

**Bilješka broj 2**

**AOP 065 Kapitalne pomoći proračunskim korisnicima iz proračuna koji im nije nadležan**

U ovom razdoblju u odnosu na prethodnu godinu primili smo sredstva od Ministarstva znanosti i obrazovanja u iznosu od 158.875,00 kn i Općine Drenovci u iznosu od 42.531,00 kn što ukupno iznosi 201.406,00 kn prihoda . Oš“Ivan Meštrović“ Drenovci se ove školske godine uključila u eksperimentalni program „Škola za život“ i s tim u vezi Ministarstvo znanosti i obrazovanja nam je uplatilo 49.375,00 kn za kupnju tableta za 50 učenika naše škole kao i 67.500,00 kn za nastavni materijal „škole za život“. Preostalih 42.000,00 kn je namjenjeno za opremanje informatičke učionice radi uvođenja Informatike kao obveznog predmeta u školskoj godini 2018./2019. u V. i VI. razredu osnovne škole.

**Bilješka broj 3**

**AOP 124 Prihodi od prodaje proizvoda i roba te pruženih usluga**

U ovom izvještajnom razdoblju ostvarili smo 3.576,00 kn od najma školske učionice Učilištu Modus. Ovakvu vrstu prihoda prethodnih godina nismo imali.

**Bilješka broj 4**

**AOP 133 Prihodi iz nadležnog proračuna za financiranje rashoda za nabavu nefinancijske imovine**

U ovom izvještajnom razdoblju primili smo od Županije 94.375,00 kn za nabavu nefinancijske imovine.

**Bilješka broj 5**

**AOP 341 Rashodi za nabavu nefinancijske imovine**

U tekućem razdoblju ostvareno je 268.953,00 kn . Škola je ove godine potrošila za nabavku proizvodne dugotrajne imovine 172.578,00 kn, a za nabavku knjiga u knjižnici 2.000,00 kn i 94.375,00 kn na projektnu dokumentaciju za energentsku obnovu škole.

**Bilješka broj 6**

**AOP 641 Stanje novčanih sredstava na kraju izvještajnog razdoblja**

Na dan 31.12.2018. godine stanje sredstava na žiroračunu Erste banke iznosi 193.838,00 kn, na žiroračunu Croatia banke 37.775,00 kn i stanje u blagajni 571,00 kn što ukupno iznosi 232.184,00 kn i jednako je stanju na kontima 1121 i 1131.

**2. Bilješke uz izvještaj bilanca –Obrazac BIL**

Osnovna škola Ivana Meštrović nema iskazanih podataka o ugovornim odnosima i slično koji uz određenih uvjeta, mogu postati obveza ili imovina (dana kreditna pisma, hipoteke i slično) niti ima sudske sporove u tijeku , stoga se obvezne bilješke uz Bilancu na propisanim tablicama ne prikazuju.

**3**. **Bilješke uz izvještaj o rashodima prema funkcijskoj klasifikaciji –Obrazac RAS-funkcijski**

**Bilješka broj 1**

**AOP 113 Osnovno obrazovanje**

Škola je ostvarila sve rashode poslovanja u domeni osnovnog obrazovanja.

**AOP 122** **Dodatne usluge u obrazovanju**

Odnosi se na namirnice nabavljene za školsku kuhinju i iznosi 102.444,00 kn.

**4. Bilješke uz izvještaj o obvezama**

**Bilješka broj 1**

**AOP 037** **Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 23.702,00 kn.

**Bilješka broj 2**

**AOP 090 Stanje** **nedospjelih obveza na kraju izvještajnog razdoblja**

Stanje nedospjelih obveza na kraju 2018. godine iznosi 314.234,00 kn. Ovaj iznos odnosi se na plaću za 12. mjesec 2018. godine koja je isplaćena 10.siječnja 2019. godine u iznosu 293.593,00 kn i na nabavku nefinancijske imovine u iznosu od 20.641,00 kn.

U Drenovcima, 30.01.2019.godine

Voditelj računovodstva: MP Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mirzeta Deronjić Marijana Raguž